The National Police Memorial i London. Utformet av Arnoldi i samarbeid med arkitekt Norman Foster i 2005.  Foto: Rod Allday **Per Arnoldi** (født 25. mai 1941 i København) er en dansk maler, scenograf og plakattegner. Han har en stor produksjon innen alle disse områdene. Arnoldi har en egen stil med et stramt og lett gjenkjennelig form- og fargespråk i det meste han produserer. Han har lærerutdannelse, men er autodidakt som kunstner. Han debuterte på *Forårsudstillingen* på Charlottenborg i 1961.

Arnoldi fikk sitt store gjennombrudd som plakattegner I 1975, med plakatene for DSB. 
Selv har han uttalt at dette oppdraget endret hans liv: «*De plakater, jeg havde lavet hidtil, var ikke særlig gode, for jeg havde ikke lært at fokusere - og fokus er det vigtigste, når man laver plakater. Der var derfor en god portion held med i spillet, da jeg for 25 år siden lavede de seks plakater, som kom til at ændre mit liv, siger Per Arnoldi. Nu - cirka 400 plakater senere - har jeg lært at fokusere og holder meget af plakatens særlige egenskaber.*» 25 år senere ble han igjen bedt om å utforme DSBs plakater.

Arnoldi har hatt en rekke plakat- og designoppdrag. Et av oppdragene var å utsmykke Operaen på Holmen i København. Han utformet både logo og sceneteppe. Han hadde også tanker om flere utsmykninger i og ved bygningen, men arkitekt Henning Larsen protesterte og klarte å forhindre dette.

Ved siden av alle oppdragene har Arnoldi hele tiden fortsatt å male, og han har hatt mange utstillinger.

Han har mottatt en rekke priser, blant annet IG-Prisen (Dansk Designråd) i 1982, Toulouse-Lautrec-prisen i 1985 og en gullmedalje ved den 4. Internationale Plakatbiennale i Mexico by i 1996.

Fra tidlig i 1980-årene var Arnoldi i flere år programleder og produsent for DRs kunstquiz. Han er gift med skuespillerinnen Christiane Rohde og far til dramatikeren Jokum Rohde.

Referanser og fotnoter
----------------------

1. ↑   Kunstindeks Danmark, «Per Arnoldi», Kunstindeks Danmark kunstner ID 5[Hentet fra Wikidata]
2. ↑   Artists of the World Online, AKL Online kunstner-ID 42150893[Hentet fra Wikidata]
3. ↑   Social Networks and Archival Context, SNAC Ark-ID w6pr82jn, besøkt 9. oktober 2017[Hentet fra Wikidata]
4. ↑   Museum of Modern Arts online samling, MoMA kunstner-ID 5, besøkt 4. desember 2019[Hentet fra Wikidata]
5. 1 2  Kulturarv.dk og Weilbach Besøkt 2012-03-18
6. ↑  Dansk plakatmuseums bilde av plakatene[*død lenke*] Besøkt 2012-03-18
7. 1 2  DSBs pressemelding om at Arnoldi igjen skulle utforme deres plakater, 25 år etter forrige gang Besøkt 2012-03-19
8. ↑  Stemmer ikke med datoen som er oppgitt for pressemeldingen fra DSB. Den er datert 2004.
9. ↑  «Henning Larsen: 'Per Arnoldis opera-udsmykning er misforstået'» Information.dk's omtale av arkitekt H. Larsens utsagn i hans bok *De skal sige tak! Kulturhistorisk testamente om Operaen*. People's Press, 2009
10. ↑  *Per Arnoldi tilstår alt*, politiken.dk. Besøkt 14. nov. 2014

Litteratur
----------

* Kort biografi i *Den store danske* Besøkt 2012-03-18
* Wivel, Mikael (2003) *Per Arnoldi – 250 plakater etc.*. København, Aschehoug

Eksterne lenker
---------------

* (en) Per Arnoldi på Internet Movie Database Rediger på Wikidata

* (da) Per Arnoldi på Filmdatabasen Rediger på Wikidata
* (da) Thorsen, N. (2009) «Per Arnoldi tilstaar alt». Intervju i *politiken.dk*, 28.09.2009 Besøkt 2012-03-18

  


|  |  |
| --- | --- |
| Oppslagsverk/autoritetsdata | Store Danske Encyklopædi **·** Dansk biografisk leksikon **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN
 |